আহলে হাদীসগণ সুফিবাদের ও শিয়া মতবাদের কঠোর বিরোধিতা করে থাকেন। এছাড়াও তারা দাড়ি রাখাকে সুন্নাত নয় বরং ওয়াজিব মনে করেন এবং তাদের সালাত বা নামায আদায়ের পদ্ধতি প্রচলিত হানাফি মাযহাবের নামায পড়ার পদ্ধতি থেকে কিছুটা ভিন্ন। তারা নামাজে দন্ডায়মান অবস্থায় বুকে হাত বাঁধেন, প্রথম দুই রাকআতে সূরা ফাতিহার পর সজোরে আমিন বলেন, রুকু ও সিজদায় যাওয়ার আগে রফউল ইয়াদাইন (হাত উঠানো) করে থাকেন এবং নামাজ শেষে ইমামের নেতৃত্বে সম্মিলিত মোনাজাত করেন না। এদিক থেকে তাদের নামাযের পদ্ধতির সাথে মালিকি, শাফেয়ী এবং হাম্বলী মাযহাবের মিল খুুঁজে পাওয়া যায়। আহলে হাদীসদের অন্যতম বৈশিষ্ট্য হল, তারা শির্ক এবং বিদ'আতের ব্যাপারে মানুষকে সচেতন করার মাধ্যমে সমাজে অর্থোডক্স ইসলামের আচারকে ধরে রাখার ক্ষেত্রে ভূমিকা রাখেন। ইবনু হিব্বান আহলে হাদিসদের ৩টি আলামত বর্ণনা করেছেনঃ
১. তারা হাদীসের উপর আমল করে।
২. তারা সুন্নাত তথা হাদীসের প্রতিরক্ষায় নিয়োজিত থাকে।
৩. তারা সুন্নাত বিরোধিদের মূলোৎপাটন করে।

ইতিহাস
বৈশিষ্ট্য
লক্ষ্য ও উদ্দেশ্য
পরিচিতি